ઈવન આપણે ય જાણીએ છીએ કે નથીંગ ઈઝ પરફેક્ટ. અર્થાત નેતાશ્રી નટવરલાલ પણ પરફેક્ટ લબાડ નથી...! કોઈ વસ્તુ કે વ્યક્તિ સંપૂર્ણ (પરફેક્ટ) અપૂર્ણ (ઈમપરફેક્ટ) હોતી નથી. આથી કોડા જેવી બબ્બે આંખો ધરાવતા મામા ય અધૂરા ગણાય. અધૂરા તોય મધુરા...! એટલે કે એક આંખવાળા મામા ઈમપરફેક્ટ નથી. તેવી જ રીતે મામાનું સાવ ન હોવું પણ સંપૂર્ણ (પરફેક્ટ) નથી. મામાના અભાવના સંદર્ભમાં જ કાણાં મામાનો ભાવ બોલાય છે. ખોટા ઢોરને બગાઈ બહુના ન્યાયે ઘણાં મામાને જ ભાણાં ઘણાં હોય છે. કાકા મટીને ભત્રીજા ન થવાય તેમ ભાણા મટીને મામા ન થવાય. સરકાર આપણાને મામુ બનાવે છે. એ ઉપકાર ગણી ઉપરવાલાનો હરખ હવે તું હિંદુસ્તાની...!